
Për mosdhënie licence
Për radion private vendore “Radio Take 5”

Në mbështetje të ligjit nr.8410, datë 30.9.1998 “Për radion dhe televizionin publik dhe privat në Republikë e Shqipërisë”, të ndryshuar, rregullores “Mbi procedurat e licencimit të operatorëve privatë radio e televizivë”, si dhe frekuencave dhe kanaleve të lira të shpallura në mënyrë publike në mbështetje të vendimit nr.750, datë 7.11.2008, Këshilli Kombëtar i Radios dhe Televizionit,

Vendosi:

1. Të mos licencojë për transmetim radiofonik privat analogjik tokësor subjektin “Take 5” sh.p.k., pasi në dokumentacionin e paraqitur mungojnë të dhënat e kapitalit financiar.
2. Subjekti mund  të ankohet në Gjykatën e rrethit Gjyqësor Tiranë, në përputhje me Kodin e Procedurës Civile, kreu “Gjykimi i mosmarrëveshjeve administrative”.
3. Ky vendim hyn në fuqi menjëherë dhe botohen në Fletoren Zyrtare.


KryetarE
Mesila Doda (Demi)
